Vargaška tragedija
Vargaška tragedijaje tragedija koja je 15. prosinca 1999. godine pogodila venezuelansku saveznu državu Vargas, a koja je bila posljedica intenzivnih pljuskova i odrona koji su se dogodili u periodu od 14. do 16. prosinca 1999. godine. Deseci tisuća ljudi su poginuli u ovoj tragediji, na tisuće domova je uništeno, a došlo je i do potpunog kolapsa infrastrukture u Vargasu. Tragedija je bila direktna posljedica pljuskova koji su pogodili Vargas tokom prosinca; tokom mjeseca je padalo i po 1,500 mm kiše, a tokom dva dana kada se tragedija odvila pao je čak 791 mm kiše. Tolika količina vode izazvala je odron koji je kupio sve pred sobom. 

Posljedice tragedije bile su katastrofalne. Odron je sa sobom nosio velike količine blata i kamene blokove, a došlo je i do izlijevanja rijeka iz korita. Procjenjuje se da je poginulo izmešu deset i trideset tisuća ljudi, gotovo 10% populacije Vargasa, a došlo je i do potpunog uništenja cjelokupnih naselja. Radnici koji su radili na sanaciji štete kasnije su otkrili kako je kvart Los Corales bio zakopan tri metra ispod zemlje, dok su naselja Cerro Grande i Carmen de Uria potpuno nestala. Silina zemlje koja se odranjala bila je tolika da je velik dio kuća naprosto odguran do obližnjeg Atlantika. Više od 100,000 ljudi je evakuirano iz uništenog područja. Vlasti su procijenile ukupnu štetu između $1.79 i $3.5 milijardi, a čak 70% stanovništva Vargasa bilo je pogođeno tragedijom, direktno ili indirektno. 

Obnova je bila izrazito dugotrajna, a u jednom je trenutku postala ispolitizirana, kada ju je Hugo Chávez iskoristio kako bi demonstrirao silu prema vani i konsolidirao vlast u zemlji. Posljedice tragedije donekle su sanirane tek 2006. godine, kada je populacija Vargasa vraćena na razinu prije tragedije, međutim dugoročne posljedice prisutne su još i danas.

Galerija

Reference

Vanjske veze 

 Photos of the aftermath
 Wikimedia commons: Vargas in January 2000
 Wikimedia commons: Vargas in December 2000

1999
Klizišta u Venezueli
Poplave u Venezueli